**A v i z**

În temeiul ordinului DGETS nr. 01/1-7/238 din 28.03.23, a Metodologiei de înscriere a copiilor în clasa I, a Regulamentului cu privire la înscrierea on-line a copiilor în clasa I, Instituția Publică Liceul Teoretic Waldorf anunță înscrierea copiilor în clasa I pentru anul de studii 2023-2024.

      Depunerea, completarea și validarea cererilor şi a actelor   de înscriere a copiilor va avea loc în perioada **03.04-30.05.2023 *(prima etapă de înscriere****)* și în perioada **02.06-16.06.23 (*a doua etapă de înscriere*)**. Afișarea în instituție și pepe pagina web a instituției, [www.waldorf.md](http://www.waldorf.md) a listei copiilor înscriși în clasa I, va fi disponibilă în perioada 17-20 iunie 2023.

Actele de înscriere a copiilor se vor depune pe platforma***https:/escoala.chisinau.md:***

* cererea de înscriere a copilului *(anexa 1);*
* buletinul de identitate al părintelui/reprezentantului legal;
* certificatul de naștere al copilului.

   Până la începutul anului școlar de studiu, părintele va fi  obligat să prezinte certificatul medical(formular nr.27) şi  Raportul despre dezvoltarea fizică, socio-emoțională, cognitivă, și al comunicării la finalizarea grădiniței.

Vor fi înscriși proiritar copii în al 7-lea an de viață care au frecventat grădinița Waldorf

și cei care au frați/surori în instituție, dacă aceștia întrunesc principiile Waldorf.

Planul de înscriere constituie **2 clase** **a câte 30 de elevi**.

În cadrul proiectului de înscriere în clasa I, părinții vor avea posibilitate să participe la conferințe și ateliere metodico-practice, susținute de cadrele didactice ale liceului *(anexa 2).*

Examinarea individuală a solicitărilor părinților copiilor și soluționarea de către comisia de școlarizare din instituție va avea loc în perioada 19.06-30.08.2023.

Informații suplimentare vor fi plasate pe pagina web a instituției: [www.waldorf.md](http://www.waldorf.md) și pe pagina Facebook <https://www.facebook.com/waldorfmd>.

**Responsabil de primirea şi înregistrarea actelor este directorul adjunct pentru activitatea metodică,**  **Frunză Iulia.**